open-index/open-wikipedia-markdown huggingface dataset:
அரைசு அவேக்கு பூங்கா

**அரைசு அவேக்கு பூங்கா**  (*Arise Awake Park*) இந்தியாவின் கர்நாடக மாநிலத்தில் உள்ள மங்களூர் நகரத்தில் அமைந்துள்ளது. ஒளி உமிழும் டையோடு விளக்குடன் செயற்கை நீரூற்று, தோட்டம், புல்வெளி ஆகியவை இப்பூங்காவில் உள்ளன.  வட்டமான கூழாங்கற்களைப் பயன்படுத்தி உருவாக்கப்பட்ட 220 அடி நீள குத்தூசி மருத்துவத்தின் அடிப்படையிலான ஊசிவழி அழுத்தல் பாதையும் இங்கு உள்ளது.  முன்னதாக இலயன்சு பூங்கா என்ற பெயரால் அழைக்கப்பட்டது. மங்களூரில் 20 வார தூய்மைப் பணி நிறைவடைந்ததைக் குறிக்கும் வகையில் இராமகிருட்டிணா இயக்கத்தால் பூங்கா புதுப்பிக்கப்பட்டது. மங்களூரின் கரங்கல்பாடி பகுதியில் அமைந்துள்ளது.  

## படக்காட்சியகம்

Image:Arise Awake Park in Mangalore - LED Fountain.jpg|அரைசு அவேக்கு பூங்கா - ஒளிரும் நீரூற்று
Image:Arise Awake Park in Mangalore - Garden.jpg|அரைசு அவேக்கு பூங்காவில் தோட்டம்
Image:Arise Awake Park in Mangalore -Acupressure track and Placard.jpg|அரைசு அவேக்கு பூங்கா - அக்கு பிரசர் நடைபாதை 


## மேற்கோள்கள்

பகுப்பு:மங்களூரில் உள்ள பூங்காக்கள்
பகுப்பு:கர்நாடக சுற்றுலாத் தலங்கள்
அவினாசு தேசுபாண்டே

**அவினாசு தேசுபாண்டே** (*Avinash  Deshpande*) ஓர் இந்திய வானியற்பியலாளர் ஆவார். 1958 ஆம் ஆண்டு சனவரி மாதம் 23 ஆம் நாள் இவர் பிறந்தார். இராமன் ஆராய்ச்சி நிறுவனத்தில் இயற்பியல் பேராசிரியராக உள்ளார். வானியற்பியல் குறித்த ஆராய்ச்சிக்காக அறியப்பட்ட தேசுபாண்டே பல்சார் காந்த மண்டல உமிழ்வுப் பகுதிகள் பற்றிய ஆய்வுகளுக்கும் வண்மீன்களுக்கு இடையேயான இடத்தில் இயற்பியல் ரீதியாக மிக அடர்த்தியான நடுநிலை ஐதரசன் முறைகேடுகளை தெளிவுபடுத்துவதற்கும் பங்களித்ததாக அறியப்படுகிறது. 

## இளமை வாழ்க்கை
1958 ஆம் ஆண்டு சனவரி 23 அன்று பிறந்த தேசுபாண்டே 1980 ஆம் ஆண்டு கான்பூரில் உள்ள [[இந்திய தொழில்நுட்பக் கழகம் கான்பூர் இந்திய தொழில் நுட்பக் கழகத்தில்]] மின் பொறியியலில் பட்டம் பெற்றார். இராமன் ஆராய்ச்சி நிறுவனத்தில் சேர்ந்து தனது வாழ்க்கையைத் தொடங்கினார்.  இராமன் ஆராய்ச்சி நிறுவனத்தில் தனது முனைவர் பட்ட ஆராய்ச்சியை மேற்கொண்டார். இந்த ஆராய்ச்சி 1988 ஆம் ஆண்டு மும்பையில் உள்ள இந்திய தொழில் நுட்பக் கழகத்தில் முனைவர் பட்டத்தைப் பெற்றுத் தந்தது. பின்னர் 1990-92 ஆம் ஆண்டு காலத்தில் தாஸ்மானியா பல்கலைக்கழகத்தில் தனது முதுநிலை பட்டப் படிப்பை முடித்தார். இந்தியா திரும்பியதும் இராமன் ஆராய்ச்சி நிறுவனத்தில் தனது சேவையை மீண்டும் தொடங்கியதோடு மட்டுமல்லாமல் அங்கு பேராசிரியராகரவும் பணி புரிந்தார். அந்நிறுவனத்தின் மின்னணு ஆய்வகத்தில் தனது ஆராய்ச்சியை தொடர்ந்தார். இராமன் ஆராய்ச்சி நிறுவனத்தில் மேற்கொள்ளப்பட்ட பல திட்டங்களில் ஈடுபட்டுள்ளார். மேலும் குறைந்த ரேடியோ அதிர்வெண்களில் பல்சர்களின் உயர் நேர தெளிவுத்திறன் ஆய்வுகளுக்கான ரிசீவரை உருவாக்கிய பெருமைக்குறியவராக சிறப்பு பெற்றார். இவரது ஆய்வுகள் பல கடடுரைகள் மூலம் ஆவணப்படுத்தப்பட்டுள்ளன. மேலும் கூகுள் இசுகாலர் தனது அறிவியல் கட்டுரைகளின் இணையவழி கட்டுரை களஞ்சியத்தில் 223 கட்டுரைகளைப் பட்டியலிடப்பட்டுள்ளது.

## விருதுகள்
இந்திய அரசின் அறிவியல் ஆராய்ச்சிக்கான பெரிய நிறுவனமான அறிவியல் மற்றும் தொழிலக ஆய்வு மன்றம் 2002 ஆம் ஆண்டில் இயற்பியல் அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விரு இவருக்கு வழங்கியது. 

இத்துறையில் சேர அதிக மாணவர்களை ஊக்குவிப்பதறைகாக அவினாசு பல்வேறு நிறுவனங்களில் சிறப்பு சொற்பொழிவுகைளை வழங்குவதைத் தொடர்கிறார்.

## மேலும் காண்க
* விண்மீன்களிடை ஊடகம்
* பால் வழி
* கதிரியக்கத் தொகுப்பு வினை

## மேற்கோள்கள்

பகுப்பு:1958 பிறப்புகள்
பகுப்பு:இந்திய வானியற்பியலாளர்கள்
பகுப்பு:வாழும் மக்கள்
லைகோடான் கேவர்னிகோலசு

**குவா வாங் பர்மா ஓநாய் பாம்பு** என்று அழைக்கப்படும் ***'லைகோடான் கேவர்னிகோலசு***' (*Lycodon cavernicolus*), மலேசியா தீபகற்பத்தில் காணப்படும் *கொலுபிரிடே* குடும்பத்தைச் சேர்ந்த ஓநாய் பாம்பு சிற்றினம் ஆகும். இது முதன்முதலில் 2014இல் விவரிக்கப்பட்டது.

## சொற்பிறப்பியல்
*கேவர்னிகோலசு* என்ற சிற்றினத்தின் பெயர் இலத்தீன் வார்த்தைகளான கேவர்னா என்பதிலிருந்து பெறப்பட்டது. அதாவது கேவர்னா (caverna) என்பது  "குகை" என்றும் கோலா (cola) என்பது "வசிப்பவர்" என்றும் பொருள்படும். இதிலிருந்து இந்த பாம்புகள் குகைகளில் வாழ்கின்றன என்று பொருள்படும் வகையில் வைக்கப்பட்டது. இருப்பினும், "-colus" என்று முடிவடையும் சொல்வது ஒரு திருத்தக்கூடிய பிழையாகும். இலத்தீன் மொழியில்-கோலா ஒரு பின்னொட்டு. இது ஆண்பால் பெயர்ச்சொல்லாகும். மேலும் இது கூட்டு வார்த்தைகளில் ஏற்றுக்கொள்ளப்பட்ட வார்த்தையாகும்.

## தொகுதிப்பிறப்பு
*லை. கேவர்னிகோலசு* என்பது ஓநாய் பாம்புகள் என்று பொதுவாக அழைக்கப்படும் பாம்புகளின் பேரினமான *லைகோடான்* பேரினத்தைச் சேர்ந்த ஒரு சிற்றினம் ஆகும். இந்த பேரினம், பாம்பு குடும்பமான கொலுப்ரிடேவைச் சேர்ந்தது. இது மிகப்பெரிய பாம்பு குடும்பமாகும். அண்டார்டிகாவைத் தவிர அனைத்துக் கண்டத்திலும் இதன் சிற்றினங்கள் காணப்படுகின்றன.

## விளக்கம்
*லை. கேவர்னிகோலசு* தட்டையான தலையைக் கொண்டுள்ளது. இது தன் கழுத்திலிருந்து வேறுபட்டது. நீளமான மூக்குடன் கூடியது. மூக்கு துவாரங்கள் மூக்கில் நடுவில் உள்ளன. இவை அளவில் பெரியவை. கண்களும் பெரியவை. செங்குத்து, நீள்வட்டக் கண்கள் கொண்டவை. உடல் ஓரளவு பக்கவாட்டில் சுருக்கப்பட்டுள்ளது. அறியப்பட்ட பாம்பு ஒன்றின் மொத்த நீளம் 50,8 சென்டிமீட்டர். உடல் வெளிர் பழுப்பு நிறத்தில், இலகுவான பங்கின் பட்டைகளுடன் உள்ளது. 36 பட்டைகள் பின்புறத்திலும், 29 பட்டைகள் வால் பகுதியிலும் உள்ளன. பாம்பின் வயிறு பழுப்பு நிறத்தில் இருக்கும். இளம் பருவத்தினர் அடர் பழுப்பு நிறத்தில் வெள்ளை அடையாளங்களைக் கொண்டுள்ளனர். லை. கேவர்னிகோலசு, *லைகோடான் ருக்சுட்ராட்டி* மற்றும் *லைகோடான் பாசியடசு* போன்ற நெருங்கிய தொடர்புடைய பாம்புகளிலிருந்து ஒரு நீளமான முகட்டலகு செதில், ஆண் பாம்பில்  245 வயிற்றுப்புறச் செதில்கள் அல்லது பெண் பாம்பில் 232 வயிற்றுப்புறச் செதில்களால் வேறுபடுத்தலாம். இந்த இனத்தின் இளம் பருவத்தினர் வெள்ளை பட்டைகளைக் கொண்டுள்ளனர்.

## வாழ்விடம் மற்றும் சூழலியல்
*லை. கேவர்னிகோலசு* என்ற கருப்பொருளுக்கு ஏற்ப  சுண்ணாம்புக்கல் குகைக்குள் ஒரு பாம்பு காணப்பட்டது. இது முட்டையிட்டு இனப்பெருக்கம் செய்யக்கூடியது. இது *சைர்டோடாக்டிலசு* பேரினத்தைச் சேர்ந்த தரைப்பல்லிகளைக் உண்ணும் என்று கருதப்படுகிறது.

## பரவல்
இந்த சிற்றினத்தின் அறியப்பட்ட மாதிரியும் மற்றொரு மாதிரியும் மலேசியாவின் பெர்லிசு மாநில பூங்காவில் உள்ள ஒரு குகையில் சேகரிக்கப்பட்டன.

## மேற்கோள்கள்

பகுப்பு:பாம்புகள்
பகுப்பு:லைகோடான்
பகுப்பு:மலேசிய உயிரினங்கள்
பகுப்பு:மலேசிய ஊர்வன
திராகோ பங்டேட்டசு

**திராகோ பங்டேட்டசு** (*Draco punctatus*), புள்ளிப் பறக்கும் பல்லி என அறியப்படும் ஓந்தி குடும்ப பல்லிச் சிற்றினமாகும். இது இந்தோனேசியா, தாய்லாந்து, மலேசியா உள்ளிட்ட நாடுகளில் காணப்படுகிறது. 

## மேற்கோள்கள்

பகுப்பு:பறக்கும் பல்லிகள்
பகுப்பு:இந்தோனேசிய உயிரினங்கள்
பகுப்பு:மலேசிய ஊர்வன
கலைகளுக்கான பெண்களின் தேசிய அருங்காட்சியகம்

கலைகளுக்கான பெண்களின் தேசிய அருங்காட்சியகம் (National Museum of Women in the Arts) என்பது ஐக்கிய அமெரிக்காவின் தலைநகரமான வாசிங்டன், டி. சி.யில் அமைந்துள்ள ஓர் தேசிய அருங்காட்சியகம் ஆகும். கலைகள் மூலம் பெண்களை வெற்றிபெற அர்ப்பணிக்கப்பட்ட உலகின் முதல் அருங்காட்சியகமாகும். 1981 ஆம் ஆண்டில் வாலஸ் மற்றும் வில்ஹெல்மினா ஹால்டே ஆகியோரால் தொடங்கப்பட்டது. 1987 ஆம் ஆண்டில் திறக்கப்பட்டதிலிருந்து, இந்த அருங்காட்சியகம் 16 ஆம் நூற்றாண்டு முதல் இன்று வரை 1,000 க்கும் மேற்பட்ட கலைஞர்களின் 6,000 க்கும் மேற்பட்ட படைப்புகளின் தொகுப்பைப் பெற்றுள்ளது. இந்த தொகுப்பில் மேரி கசாட், அல்மா வூட்ஸி தாமஸ், எலிசபெத் லூயிஸ் விஜி-லெப்ரன் மற்றும் ஆமி ஷெரால்ட் ஆகியோரின் படைப்புகளும் அடங்கும். மெக்சிகோ நாட்டு பெண் ஓவியர் பிரிடா காலோ வரைந்த போல்ஷெவிக் புரட்சியாளரும் மார்க்சிசக் கொள்கையாளருமான லியோன் திரொட்ஸ்கியின் ஓவியத்தை இங்கு காணலாம்.

இந்த அருங்காட்சியகம் பழைய மேசனிக் கோயிலை ஆக்கிரமித்துள்ளது. இது அமெரிக்காவின் வரலாற்று இடங்களின் தேசியப் பதிவேட்டில் பட்டியலிடப்பட்டுள்ளது. புனரமைப்புப் பணிக்காக 2021 ஆம் ஆண்டில் இந்த அருங்காட்சியகம் தற்காலிகமாக மூடப்பட்டது. இப்பணிக்காக 66 மில்லியன் டாலர் செலவிடப்பட்டு அக்டோபர் 21,2023 அன்று மீண்டும் திறக்கப்பட்டது.
இடது|thumb|அருங்காட்சியக பிரதான தளத்தின் உட்புறம்

## சேகரிப்புகள்

File:Lavinia Fontana - Ritratto di nobildonna (ca. 1580).jpg|*Portrait of a Noblewoman* (1580), Lavinia Fontana
File:Judith Leyster The Concert.jpg|*The Concert* (1631), Judith Leyster
File:Still Life with Basket of Fruit, Vase with Carnations, and Shells on a Table.jpg|*Still Life with Basket of Fruit, Vase with Carnations, and Shells on a Table* (1652), Giovanna Garzoni
File:Sirani Virgin and Child.jpg|*Virgin and Child* (1663), Elisabetta Sirani
File:Angelica Kauffman - Cumaean Sibyl after Domenichino (c.1763)FXD.jpg|*Cumaean Sibyl* (1763), Angelica Kauffman
File:Elisabeth Vigée-Lebrun - Portrait of a young boy (1817).jpg|*Portrait of a young boy* (1817), Élisabeth Vigée Le Brun
File:After the Storm by Sarah Bernhardt.jpg|*After the Storm* (1876), Sarah Bernhardt
File:The Cage by Berthe Morisot.jpg|*The Cage* (1885), Berthe Morisot
File:La Petite Modèle.jpg|*The Little Model* (1915–1920), Gwen John
File:La Poupée abandonnée, par Suzanne Valadon.jpg|*The Abandoned Doll* (1921), Suzanne Valadon


The collection currently contains more than 4,500 works in a variety of styles and media, spanning from the 16th century to present day. Among the earliest works is Lavinia Fontana’s *Portrait of a Noblewoman*, ca. 1580. There are also a number of special collections, including 18th-century botanical prints, works by British and Irish women silversmiths from the 17th–19th centuries, and more than 1,000 unique and limited edition artists’ books.

## மேற்கோள்கள்

## வெளி இணைப்புகள்

*Official website
*Virtual tour of the National Museum of Women in the Arts provided by Google Arts & Culture

பகுப்பு:பெண்கள் மற்றும் கலைகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பூசணி வெதுப்பி

**பூசணி வெதுப்பி** (*Pumpkin bread*) அல்லது பூசணி ரொட்டி என்பது பூசணிக்காயினைப் பயன்படுத்தித் தயாரிக்கப்படும் ஒரு ரொட்டி வகையாகும். இந்த ரொட்டி தயார் செய்ய பூசணிக்காயினை அவித்து மென்மையாக்குகின்றனர். மாற்றாக ரொட்டியுடன் அவிக்காமலும் பூசணிக்காயைப் பயன்படுத்தலாம். இது விரைவாக சமைக்கக்கூடிய எளிய உணவாக அமைகிறது. இந்த ரொட்டித் தயாரிப்பில் பூசணியுடன் கொட்டைகள் (அக்ரூட் பருப்புகள் போன்றவை), திராட்சை, சாக்கலேட் சில்லுகளும் சேர்க்கப்படுகிறது.

பூசணி ரொட்டி பொதுவாக செவ்வக ரொட்டி கடாயில் சுடப்படுகிறது. மேலும் பெரும்பாலும் இலையுதிர்காலத்தின் பிற்பகுதியில் புதிய பூசணிக்காய்கள் கிடைக்கும்போது தயாரிக்கப்படுகிறது. ஒரு கேக் கோப்பை அடுப்பினைப் பயன்படுத்தி இதை மபின்களாகவும் உருவாக்கலாம். இது பதனிடப்பட்ட பூசணிக்காயினைப் பயன்படுத்தியும் தயாரிக்கப்படலாம். இதன் விளைவாக வலுவான பூசணி சுவை ஏற்படுகிறது. 

## மேற்கோள்கள்

## மேலும் வாசிக்க
* 

## வெளியிணைப்புகள்

பகுப்பு:ரொட்டி வகைகள்
வாழைப்பழ வெதுப்பி

**வாழைப்பழ வெதுப்பி** (*banana bread*) எனும் வாழைப்பழ ரொட்டி பிசைந்த வாழைப்பழங்களிலிருந்து தயாரிக்கப்படும் ஒரு வகை இனிப்பு ரொட்டி அல்லது கேக் ஆகும். இது பெரும்பாலும் ஈரமான மற்றும் இனிப்பான விரைவான ரொட்டி. ஆனால் சில சமையல் வகைகளில் ஈஸ்ட் சேர்த்து நொதிக்கப்படுகின்றன. இதன் இனிப்பு சுவை மற்றும் சற்று நொறுங்கும் தன்மை காரணமாக இது ரொட்டியை விட தேநீர் கேக் அல்லது மபினுடன் ஒத்ததாக இருக்கும்.

## வரலாறு
வாழைப்பழங்கள் 1870களில் அமெரிக்காவில் அறிமுகப்படுத்தப்பட்டன. ஆனால் இவை இனிப்புகளில் பொருட்களாக தோன்ற சிறிது நேரம் பிடித்தது. 1930களில் மளிகைக் கடைகளில் சமையல் சோடா கிடைத்தபோது வாழைப்பழ ரொட்டி சமையல் வட அமெரிக்கா முழுவதும் சமையல் புத்தகங்கள் மூலம் பரவலானது. சில உணவு வரலாற்றாசிரியர்கள் வாழைப்பழ ரொட்டி பெரும் மந்தநிலையின் துணை தயாரிப்பு என்று நம்புகின்றனர். ஏனெனில் வளமான இல்லத்தரசிகள் அதிக பழுத்த வாழைப்பழங்களை தூக்கி எறிய விரும்பவில்லை. மாவு மற்றும் பேக்கிங் சோடா தயாரிப்புகளை ஊக்குவிப்பதற்காக பெருநிறுவன சமையலறைகளில் வாழைப்பழ ரொட்டி உருவாக்கப்பட்டது என்று மற்றவர்கள் நம்புகின்றனர்.

கோவிட்-19 பெருந்தொற்று முழுஅடைப்பின் போது 2020ஆம் ஆண்டில் வாழைப்பழ ரொட்டி பிரபலமடைந்தது.

பிலிப்பீன்சில் வாழைப்பழ ரொட்டி பொதுவாக "வாழைப்பழ கேக்" என்று அழைக்கப்படுகிறது. பிலிப்பீன்சில் அமெரிக்க காலனித்துவ காலத்தில் பிலிப்பீன்சு ஒரு சிறந்த வாழைப்பழ ஏற்றுமதி நாடாக மாறியதால் இது அறிமுகப்படுத்தப்பட்டது.

பிப்ரவரி 23 அமெரிக்காவில் தேசிய வாழைப்பழ ரொட்டி தினமாக அனுசரிக்கப்படுகிறது.

## மாறுபாடுகள்

* வாழைப்பழம் கொண்டைக்கடலை ரொட்டி
* வாழைப்பழ பருப்பு ரொட்டி (பெரும்பாலும் அக்ரூட் பருப்புகள், பேக்கன்கள் அல்லது பாதாம் போன்ற நறுக்கப்பட்ட கொட்டைகள்)
* சாக்லேட் சிப் வாழைப்பழ ரொட்டி (சாக்லேட் சில்லுகள் கொண்டவை) 
* வாழைப்பழ ரொட்டி மபின்கள்
* வாழைப்பழம் நொறுக்கப்பட்ட ரொட்டி
* சைவ வாழைப்பழ ரொட்டி (முட்டை அல்லது பால் பொருட்கள் இல்லாமல் தயாரிக்கப்படுகிறது)
* அவுரிநெல்லி வாழைப்பழ ரொட்டி (அல்லது ராஸ்பெர்ரி அல்லது தோடம்பழம் (ஆரஞ்சு) போன்ற பிற பழங்கள் கூடுதல் சுவைகளை சேர்க்க)

## படங்கள்

படிமம்:Banana_bread_without_nuts_plus_strawberries.JPG|வாழைப்பழ ரொட்டி
படிமம்:Banana_Chocolate_Chip_Bread,_March_2009.jpg|சாக்கலேட் சிப் வாழைப்பழ ரொட்டி 
படிமம்:Julia's_Banana_and_Blueberry_Cake_with_walnuts.jpg|அவுரிநெல்லி வாழைப்பழ ரொட்டி
படிமம்:Sliced_Filipino_Homemade_Banana_Bread.jpg|வாழைப்பழக் கேக்


## மேற்கோள்கள்

பகுப்பு:ரொட்டி வகைகள்
பகுப்பு:வாழை
ஹோல்கர் அரங்கம்

**ஹோல்கர் துடுப்பாட்ட அரங்கம்** இந்தியாவின் மத்தியப் பிரதேசத்தின் இந்தூரில் அமைந்துள்ளது. இது மத்தியப் பிரதேச துடுப்பாட்டச் சங்கத்திற்குச் சொந்தமானது. இந்தச் சங்கத்தினால் பாராமரிக்கப்படுவதுடன் அதன் தலைமையகமாகச் செயல்படுகிறது. இது மத்தியப் பிரதேச துடுப்பாட்ட அணி, மத்தியப் பிரதேச பெண்கள் அணி ஆகியவற்றின் சொந்த மைதானமாகும்.

இது முன்பு மகாராணி உஷாராஜி அறக்கட்டளை துடுப்பாட்ட மைதானம் என்று அழைக்கப்பட்டது. 2010 ஆம் ஆண்டில், மத்தியப் பிரதேச துடுப்பாட்டச் சங்கத்தினால் இந்தூர் மாநிலத்தை ஆட்சி செய்த மராட்டியப் பேரரசின் ஹோல்கர் வம்சத்தின் பெயரால் மறுபெயரிடப்பட்டது. ஹோல்கர் அரங்கத்தின் மைதானம் மிகவும் சிறியது, அதன் மைதான எல்லைகள் 56 மீட்டர் நீளம் மட்டுமே. 2006 ஆம் ஆண்டில் இது தனது முதல் பன்னாட்டு ஒருநாள் போட்டியை நடத்தியது. இந்தூர் நகரில் மற்றொரு துடுப்பாட்ட அரங்கமான நேரு அரங்கம் உள்ளது. இது 31 மார்ச் 2001 வரை பன்னாட்டுப் போட்டிகளுக்குப் பயன்படுத்தப்பட்டது.

இது சுமார் 30,000 பார்வையாளர்களைக் கொண்ட இருக்கை வசதியுடன் உள்ள இம்மைதானத்தில் இரவு நேர போட்டிகளுக்கான  விளக்குகளும் பொருத்தப்பட்டுள்ளன . வீரேந்தர் சேவாக் இந்த மைதானத்தில் ஒருநாள் பன்னாட்டுப் போட்டிகளில் மூன்றாவது அதிகபட்ச ஓட்டங்களானா 219 ஓட்டங்களைப் பதிவு செய்தார். மத்தியப் பிரதேசத்தின் மற்றொரு பன்னாட்டு மைதானமான குவாலியர் கேப்டன் ரூப் சிங் அரங்கம், இந்தூரின் ஹோல்கர் துடுப்பாட்ட அரங்கத்தை விடச் சற்று சிறியது.

ரஞ்சிக் கோப்பையில் மத்தியப் பிரதேச துடுப்பாட்ட அணியின் பெரும்பாலான சொந்தப் போட்டிகள் இந்த மைதானத்தில் நடைபெறுகிறது. 8 அக்டோபர் 2016 அன்று, இந்தியா நியூசிலாந்திற்கு எதிராக விளையாடியபோது அதன் முதல் தேர்வுப் போட்டி இங்கு நடைபெற்றதன் மூலம் இந்தியாவின் இருபத்திரண்டாவது தேர்வுப் போட்டி மைதானமாக மாறியது.

## மேற்கோள்கள்

பகுப்பு:இந்தியத் துடுப்பாட்ட மைதானங்கள்
கொக்கக் கோலா அருங்காட்சியகம்

**கொக்கக் கோலா அருங்காட்சியகம்** (*Coca-Cola museum*) என்பது கொக்கக் கோலா பானம் பற்றிய அருங்காட்சியகமாகும். இது தைவானின் தாவோயுவான் நகரில் உள்ள தாவோயுன் மாவட்டத்தில் உள்ள குயிசான் தொழில்துறை பூங்காவில் அமைந்துள்ளது.

இந்த அருங்காட்சியகம் சுவைர் குழுவின் பராமரிப்பில் உள்ளது. அருகில் கொக்கக் கோலா ஆலையைக் அமைந்துள்ளது. இந்த அருங்காட்சியக கட்டிடம் கொக்கக் கோலாவைப் போலவே சிவப்பு நிறத்தில் உள்ளது.

## போக்குவரத்து
தைவான் தொடருந்து நிலையமான, தாவோயுவான் நிலையத்திலிருந்து தென்கிழக்கே 1.9 கி.மீ. நடந்து செல்லும் தொலைவில் அமைந்துள்ளது.

## மேற்கோள்கள்

## வெளியிணைப்புகள்
* Coca-Cola Museum, Taoyuan Gueishan Township Office

பகுப்பு:தைவானிலுள்ள அருங்காட்சியகங்கள்
பிரியா பெரேரா (கலைஞர்)

**பிரியா பெரேரா** (*Priya Pereira*) (பிறப்பு 1967) ஓர் இந்தியக் கலைஞரும் மும்பையிலுள்ள *பிக்ஸி புக்ஸ்* என்ற நூல் வெளியீட்டு நிறுவனத்தின் இணை நிறுவனரும் ஆவார். இவர் “இந்தியாவின் ஒரே புத்தகக் கலைஞர்” என்றும் விவரிக்கப்படுகிறார்.

## கல்வி
பிரியா பெரேரா, வடோதராவிலுள்ள மகாராஜா சாயாஜிராவ் பல்கலைக்கழகத்தில் படித்தார்.

## தொழில்
1993 ஆம் ஆண்டில் புத்தகங்களை வெளியிட டோனி பெரேரா என்பவருடன் இணைந்து பிக்ஸி பிக்ஸ் என்ற புத்தக வெளியீட்டு நிறுவனத்தை நிறுவினார். இவரது படைப்புகள் நியூயார்கில் உள்ள பெருநகரக் கலை அருங்காட்சியகத்திலும், விக்டோரியா மற்றும் ஆல்பர்ட் அருங்காட்சியகத்திலும், கலைகளுக்கான பெண்களின் தேசிய அருங்காட்சியகத்திலும் உள்ளன.

2016 ஆம் ஆண்டில் கலைகளுக்கான பெண்களின் தேசிய அருங்காட்சியகம் *பிரியா பெரேரா சமகால புத்தகங்கள் இந்தியா* என்ற தலைப்பில் இவரது படைப்புகளின் கண்காட்சியை தங்கள் நூலகத்தில் நடத்தியது. 2018 ஆம் ஆண்டில் பெரேரா "புத்தகத்தின் மூலம் செல்ல வேண்டாம்" என்ற தலைப்பில் ஒரு டெட் பேச்சை வழங்கினார். இவர் நியூயார்க்கில் உள்ள புத்தக கலைக்கான சர்வதேச மையத்தின் உறுப்பினர் குழுவிலும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
அயோத்தி இராமர் கோயிலில் தர்மக்கொடி ஏற்றும் விழா

**அயோத்தி இராமர் கோயிலில் தர்மக்கொடி ஏற்றும் விழா**, (Ram Mandir Dhwajarohan),  இந்து சமயக் காவிக் கொடி ஆகும். செங்கோண முக்கோண வடிவிலான காவிக் கொடியில் சூரியன், ஓம் என்ற எழுத்து மற்றும் கோவிதாரா மரம் என மூன்று சின்னங்களைக் கொண்டது. அயோத்தி இராமர் கோயில் கோபுரததின் உச்சியில் இக்காவிக் கொடியை, இந்தியப் பிரதமர் நரேந்திர மோதி 25 நவம்பர் 2025 அன்று ஏற்றினார்.இக்காவிக் கொடியை ஏற்றியதன் சடங்கு மூலம் அயோத்தி இராமர் கோயிலின் முழுக்கட்டுமானம் நிறைவு அடைந்ததைக் குறிக்கிறது.

செங்கோண முக்கோண வடிவிலான காவிக் கொடியில் சூரியன், ஓம் என்ற எழுத்து மற்றும் கோவிதாரா மரம் என மூன்று சின்னங்களைக் கொண்டது.  இராமர் சூரிய குலத்தில் பிறந்தவர் என்பதை குறிக்க சூரியன் சின்னமும், இந்து சமயத்தவர்களின் புனித சின்னத்தைக் குறிக்க ஓம் எனும் எழுத்தும்,  பல தலைமுறை முழுவதும் *தர்மம்* செழித்து வளர்வதைக் குறிக்க கோவிதாரா மரத்தின் சின்னமும் காவிக்கொடியில் பொறிக்கப்பட்டுள்ளது. 

22 அடி × 11 அடி நீள-அகலங்களைக் கொண்ட அயோத்தி இராமர் கோயிலின் காவிக்கொடி, கோயில் கோபுரத்தின் உச்சியில் 42 அடி உயரக் கம்பத்தில் நிறுவப்பட்டுள்ளது.

## முக்கியத்துவம்
இராமர்-சீதையின் திருமண நாளான விவாக பஞ்சமி விழாவை முன்னிட்டு 25 நவம்பர் 2025 அன்று அயோத்தி இராமர் கோயில் கோபுரத்தில் இக்க்காவிக் கொடி ஏற்றப்பட்டது.கொடியேற்றும் நிகழ்ச்சியில் இந்தியப் பிரதமர் நரேந்திர மோதி, உத்தரப் பிரதேச முதல்வர் யோகி ஆதித்தியநாத், சுயம் சங்கத் தலைவர் மோகன் பாகவத் ஆகியவர்களின் தலைமையில் இந்து சமயத் தலைவர்கள், சாதுக்கள், துறவிகள், யோகிகள் மற்றும் பக்தர்கள் கலந்து கொண்டனர்.

## இதனையும் காண்க
* ராம ஜென்மபூமி
* அயோத்தி இராமர் கோயில்
* விவாக பஞ்சமி
* கோயில் கொடி மரம்
* கோவிதார மரம்

## References

பகுப்பு:சமயக் கொடிகள்
பகுப்பு:இந்தியாவின் கொடிகள்
பகுப்பு:இந்து சமயச் சின்னங்கள்
பகுப்பு:இந்துக் கோயில் கட்டிடக்கலை
பகுப்பு:அயோத்தி
புனசா

**புனசா** *(Punasa)* என்பது இந்தியாவின் மத்தியப் பிரதேசத்தின் காண்டுவா மாவட்டத்தில் உள்ள ஒரு நகரமும் நகராட்சியுமாகும். இது புனசா வட்டத்தின் தலைமையகமாகமாகவும் இருக்கிறது.

## புவியியல்
புனசா 22.23°வ 76.38°கி இல் அமைந்துள்ளது. ref>http://www.fallingrain.com/world/IN/35/Punasa.html</re. மேலும், சராசரியாக 244 மீ(801) அடி உயரத்தைக் கொண்டுள்ளது. இது ஒரு பழங்கால நகரமாகும். 1000 ஆண்டுகளுக்கு மேல் பழமையானது. இந்தியாவின் பல நகரங்களைப் போலவே இங்கும் ஏராளமான வழிபாட்டுத் தலங்கள் உள்ளன. இது  நருமதை ஆற்றின் பள்ளத்தாக்கில் அமைந்துள்ளதோடு மட்டுமல்லாமல், காடுகளால் சூழப்பட்ட ஒரு பகுதியாகவும் உள்ளது. இது மாநிலத்தின் வணிகத் தலைநகரான இந்தோரிலிருந்து 120 கி.மீ (75 மைல்) தொலைவில் உள்ளது.

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின் மொத்த மக்கள் தொகை 7225 ஆகும்.

## இந்திரா சாகர் அணை
இந்திர சாகர் அணை இந்தியாவில் மத்திய பிரதேசம் கந்த்வா மாவட்டத்தில் உள்ள நர்மதை ஆற்றின் குறுக்கே அமைக்கப்பட்டது. இந்த அணை மத்திய பிரதேச மாநிலத்தின் பல்நோக்கு வளர்ச்சித்திட்டத்தின் கீழ் கட்டப்பட்டது. 92 மீ உயரம் மற்றும் 653 மீ நீளம் கொண்ட இந்த அணை, உறுதியான கான்க்ரீட் கட்டுமானமாகும். ஆண்டு உற்பத்தியாக 2700 மில்லியன் யூனிட் மின்சாரம் தயாரிக்கப்படுகிறது. 12.200.000.000 கன.மீ நீர்த்தேக்கச் சக்தி கொண்டது. மறைந்த முன்னாள் பாரத பிரதமர் திருமதி. இந்திரா காந்தியால் 1984 ஆம் ஆண்டு அக்டோபர் 23 ஆம் நாள் இந்த திட்டத்திற்கான அடிக்கல் நாட்டப்பட்டது. பிரதான அணையின் கட்டுமானம் 1992 இல் தொடங்கியது. ஓம்காரேசுவர், மகேசுவர் மற்றும் சர்தார் சரோவர் என்பதும் இந்திர சாகர் திட்டத்தின் கீழ்நிலைத் திட்டமாகும். இவ்விடத்தில் அணை கட்டப்பட்டதன் விளைவாக, இங்கு வசித்த 100 கிராமங்களைச் சேர்ந்த 20,000 பேர் வெளியேற்றப்பட்டனர்.

## போக்குவரத்து
புனாசா மாவட்டத் தலைமையகமான காண்டுவாவிலிருந்து 55 கி.மீ. தொலைவிலும் பிரிவு தலைமையகமான இந்தோரிலிருந்து 115 கி.மீ தொலைவிலும் உள்ளது. புனசா தனியார் பேருந்து சேவைகள் மூலம் அருகிலுள்ள அனைத்து முக்கிய நகரங்களுடன் இணைக்கப்பட்டுள்ளது.

## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:காண்டுவா மாவட்டம்
ராம்நகர் கோட்டை, உதம்பூர்

**இராம்நகர் கோட்டை** *(Ramnagar Fort, Udhampur)* இந்தியாவின் ஆட்சிக்குட்பட்ட சம்மு-காசுமீரின் உதம்பூர் மாவட்டத்தில் உள்ள ராம்நகர் நகரில் உள்ள ஒரு கோட்டையாகும். இக்கோட்டையானது இராசபுத்திர அரசரான சுதேத் சிங்கால் என்பவரால் கட்டப்பட்டதாக நம்பப்படுகிறது. இவர் 1844இல் மரணமடைந்தார். இக்கோட்டைக்கு அருகிலேயே சதி (உடன் கட்டை) மேற்கொண்ட அரசரது மனைவியின் சமாதி உள்ளது. இந்தக் கோட்டை 1972ஆம் ஆண்டு இந்தியத் தொல்பொருள் ஆய்வுத் துறையால் புதுப்பிக்கப்பட்டு பராமரிக்கப்படுகிறது. இக்கோட்டையானது இந்தியத் தொல்பொருள் ஆய்வுத்துைறயால் பாதுகாக்கப்பட்ட நினைவுச் சின்னமாகும்.

## கட்டிடக்கலை வடிவமைப்பு
பழங்கால கோட்டையான இது சதுரமாக வடிவமைக்கப்பட்டுள்ளது. நான்கு மூலைகளையும் பாதுகாக்க பலகோண கோட்டை மேடைகள் உள்ளன. உயரமான கோட்டைச் சுவரும் மூன்று அடுக்கு மாடியும் கொண்ட இக்கோட்டை உயர்ந்து போர்க்களங்கள் மற்றும் மெரினோக்களால் முடிசூட்டப்பட்டுள்ளன. இராம்நகர் கோட்டையின் உள்ளே உள்ள மைய முற்றத்தைச் சுற்றி பீரங்கி குண்டுகள் சேமிக்கப்படும் அறைகளும் வளைந்நத அறைகளும் உள்ளன. நுழைவாயிலில் கணேசர், துர்கை, அனுமனின் உருவங்கள் உள்ளன. கோட்டையானது அகழியால் சூழப்பட்டுள்ளது. கோட்டையின் உள்ள செல்ல தென்கிழக்கு பகுதியில் ஒரு குறுகிய பாலம் உள்ளது.

## மேற்கோள்கள்

## வெளி இணைப்புகள்
* 

பகுப்பு:சம்மு காசுமீர் கோட்டைகள்
மதன் சகானி

**மதன் சகானி** (*Madan Sahni*) பீகாரைச் சேர்ந்த ஒரு இந்திய அரசியல்வாதி ஆவார். இவர் ஐக்கிய ஜனதா தளம் கட்சியினைச் சேர்ந்தவர். இவர் நான்கு முறை சட்டமன்றத்திற்கு தேர்ந்தெடுக்கப்பட்டுள்ளார். இவர் பகதுர்பூர் சட்டமன்றத் தொகுதி பிரதிநிதியாக உள்ளார். இவர் கௌரா பௌரம் சட்டமன்றத் தொகுதியையும் பிரதிநிதித்துவப்படுத்தியுள்ளார் (2015-2020).

## அரசியல் வாழ்க்கை
மதன் சகானியின் அரசியல் வாழ்க்கை பஞ்சாயத்து முதல் பீகார் சட்டமன்றம் வரை ஒரு உயர்வைக் கண்டுள்ளது. இவர் மாவட்ட பரிஷத்திற்கு முதலில் தேர்ந்தெடுக்கப்பட்டார். பின்னர் மாவட்ட வாரிய தலைவர் தேர்தலில் வெற்றி பெற்றார். விரைவில், இவரது சமூகப் பணிகள் மற்றும் அரசியல் பற்றிய அடிப்படை புரிதல் காரணமாக, இவருக்கு பகதூர்பூர் சட்டமன்றத் தொகுதியில் போட்டியிட ஐக்கிய ஜனதா தளம் வாய்ப்பு வழங்கியது. இந்தத் தேர்தலில் இவர் வெற்றிகரமாக போட்டியிட்டார். அடுத்த தேர்தலில் (2015) இவர் கௌரா பௌரம் தொகுதிக்கு மாற்றப்பட்டார். இதில் இவர் அதிக வாக்குகள் வித்தியாசத்தில் வெற்றி பெற்றார். இதனால் அமைச்சரவையில் அமைச்சராக நியமிக்கப்பட்டார். 2020 தேர்தலில், இவர் தனது சொந்த தொகுதியான பகதூர்பூரில் போட்டியிட்டு வெற்றி பெற்றார். இம்முறை இவர் பீகாரின் சமூக நல அமைச்சராகப் பணியாற்றினார். மீண்டும் 2025 பீகார் சட்டமன்றத் தேர்தலில் பகதுர்பூர் சட்டமன்றத் தொகுதியில் வெற்றிபெற்று நான்காவது முறையாகச் சட்டமன்ற உறுப்பினர் ஆனார்.

## தேர்தல் செயல்பாடுகள்
### 2025

### 2020

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
காளிகாம்பா கோயில்

200px|thumb|right|காளிகாம்பா கோயில்

**காளிகாம்பா கோயில்** (*Kalikamba Temple*) இந்தியாவின் கருநாடக மாநிலத்திலுள்ள மங்களூரில்  கீழ் கார் தெருவில் அமைந்துள்ளது. சிறீ காளிகாம்பா விநாயகர் கோயில் என்ற பெயராலும் அழைக்கப்படுகிறது.

இந்தக் கோயில் முக்கியமாக விசுவகர்மா பிராமண சமூகத்தினர் எனப்படும் பொற்கொல்லர், கொல்லர், தச்சு வேலை மற்றும் கட்டிடக்கலை தொழில்களில் ஈடுபட்டுள்ளவர்களால் பராமரித்துப் போற்றப்படுகிறது.

காளிகாம்பா கோயில் 2000 ஆம் ஆண்டு பெரிய அளவில் புதுப்பிக்கப்பட்டது. விநாயகர் மற்றும் காளிகாம்பா தேவியின் கர்ப்பக்கிரகங்கள் கருங்கல்லால் மீண்டும் கட்டப்பட்டன.

## தெய்வங்கள்
காளிகாம்பா கோயிலில் பின்வரும் தெய்வங்கள் வழிபடப்படுகின்றன.

*சிறீ விநாயகர் (கணேசு)
*சிறீ காளிகாம்பா (காளி தேவி)
*சிறீ விசுவகர்மா (பரபிரம்மம்)
*சிறீ வாசுகி ( வளாகத்தில் ஒரு சிறிய நாகபனை உள்ளது)
*நவகிரகங்கள்
*வசந்த மண்டபம்

## குருமாதா
கோயில் வளாகத்திற்குள், சிறீ நாகலிங்க குரு (அய்யா குரு என்று பிரபலமாக அறியப்படுகிறார்) பெயரில் ஒரு மடம் உள்ளது. இது குருமடம் என்று அழைக்கப்படுகிறது.

## திருவிழாக்கள்
இங்கு கொண்டாடப்படும் முக்கிய பண்டிகை உகாதி. இது 10 நாட்களுக்கு மேலாக கோலாகலமாகக் கொண்டாடப்படுகிறது. அதோடு ஏராளமான கலாச்சார நிகழ்வுகளும் நடைபெறுகின்றன. 

ஆவணி மற்றும் புரட்டாசி மாதங்களில் சிறப்பு பூசைகளும் செய்யப்படுகின்றன.

200px|thumb|right|ஆண்டு தீபோற்சவம்

## சமூகப் பணிகள்
தட்சிண கன்னட மற்றும் உடுப்பி மாவட்டங்களில் வசிக்கும் ஏழை விசுவகர்மா பிராமணர்களுக்காக, 5 ஆண்டுகளுக்கு ஒருமுறை, இந்தக் கோயில் புனித நூல் விழா நடத்துகிறது.

சிறீ காளிகாம்பா சேவா சமிதி குழு பல சமூக சேவை நடவடிக்கைகளுக்கு தன்னார்வத் தொண்டு செய்கிறது.

விசுவகர்மா சகாகரா வங்கி (முன்னர் எசு கே கோல்ட்சுமித் கூட்டுறவு சங்கம் என்று அழைக்கப்பட்டது) உள்ளது. இது முக்கியமாக மற்றவர்களைத் தவிர விசுவகர்மா சமூகத்தின் தேவைகளைப் பூர்த்தி செய்கிறது.

விசுவகர்மா மாணவர்களிடையே கல்வியை ஊக்குவிக்கும் பல அறக்கட்டளைகள் கோயிலுடன் தொடர்புடையவை, அவை தொடக்கப்பள்ளி முதல் உயர்கல்வி வரை ஏழை மாணவர்களுக்கு உதவித்தொகை மற்றும் பண உதவி வழங்குகின்றன.

## மேற்கோள்கள்

பகுப்பு:மங்களூரில் உள்ள கட்டிடங்கள்
கோவிந்ததாசர் கல்லூரி

**கோவிந்ததாசர் கல்லூரி** (*Govindadasa College*) இந்தியாவின் கருநாடக மாநிலம் சூரத்கலில் உள்ள மங்களூர் பல்கலைக்கழகத்துடன் இணைக்கப்பட்டுள்ள ஒரு கல்லூரியாகும்.  அறிவியல், வணிகம், கலை, மேலாண்மை, மற்றும் கணினி பயன்பாடு ஆகிய பாடங்களில் இளநிலை பட்டப்படிப்புகளை இக்கல்லூரி வழங்குகிறது. வேதியியலிலும் வணிகவியலிலும் முதுநிலை பட்டப் படிப்புகளூம் இங்கு வழங்கப்படுகின்றன. கல்லூரி தொடங்கப்பட்டபோது, ​​அப்போது மங்களூர் பல்கலைக்கழகம் இல்லாததால் இக்கல்லூரி மைசூர் பல்கலைக்கழகத்துடன் இணைக்கப்பட்டது. கோவிந்ததாசர் கல்லூரி கர்நாடக மாநில திறந்தவெளி பல்கலைக்கழகத்திற்கான படிப்பு மையமாகவும் உள்ளது.

கல்லூரி சூரத்கலில் உள்ள இடிய மகாலிங்கேசுவரர் கோயிலுக்கு எதிரே தேசிய நெடுஞ்சாலை 66 (முன்னர் தேசிய நெடுஞ்சாலை 17) சாலையை ஒட்டி அமைந்துள்ளது.  கல்லூரி இந்து வித்யாதயானீ சங்கத்தால் நிர்வகிக்கப்படுகிறது. சூரத்கலில் உள்ள வித்யாதயானீ உயர்நிலைப் பள்ளி, வித்யாதயானீ மேல்நிலைப் பள்ளி மற்றும் வெங்கடரமண தொடக்கப்பள்ளி போன்ற பிற கல்வி நிறுவனங்களையும் இச்சங்கம் நிர்வகிக்கிறது.

கிராமப்புறங்களைச் சேர்ந்த மக்களுக்கு உயர்கல்வி பெறுவதற்கான வாய்ப்பை கல்லூரி வழங்குகிறது. பல்கலைக்கழக மானியக் குழுவின் நிரந்தர இணைப்புடன் பட்டியலில் சேர்க்கப்பட்டுள்ளது.  மங்களூர் பல்கலைக்கழகம் நடத்திய தேர்வுகளில் கோவிந்ததாசர் கல்லூரி கடந்த காலங்களில் பல தரவரிசைகளைப் பெற்றுள்ளது.

## உள்கட்டமைப்பு வசதிகள்
கோவிந்ததாசர்  கல்லூரி விசாலமான வகுப்பறைகளுடன் கூடிய சொந்தக் கட்டிடத்தைக் கொண்டுள்ளது. இங்கு சொந்தமாக விளையாட்டு மைதானம், உடற்பயிற்சி கூடம், ஆய்வகங்கள், கணினி மையம் மற்றும் நூலகம் ஆகியவை உள்ளன. இவை அனைத்தும் இளநிலை மற்றும் முதுநிலை  மாணவர்களின் தேவைகளைப் பூர்த்தி செய்யும் வகையில் பொருத்தப்பட்டுள்ளன. பெண்களுக்கான விடுதியும் இதில் உள்ளது
## புதுமுகவகுப்பு
கர்நாடக வாரியத்தின் அறிவியல், கலை மற்றும் வணிகப் பிரிவுகளில் புதுமுக வகுப்பு (10+2) கற்பிக்கும் முன் பல்கலைக்கழகப் பிரிவு, பல ஆண்டுகளாக பட்டப்படிப்புகளுடன் ஒரே உள்கட்டமைப்பைப் பகிர்ந்து கொண்டு நடத்தப்பட்டது.

பல்கலைக்கழக மானியக் குழுவின் விதிகளின்படி, முன் பல்கலைக்கழகப் பிரிவு இப்போது பிரிக்கப்பட்டு இளையோர்  அல்லது முன் பல்கலைக்கழகக் கல்லூரியாக உருவாக்கப்பட்டுள்ளது. கோவிந்ததாசர் புதுமுக கல்வி கல்லூரி இப்போது ஒரு தனி கட்டிடத்தில் அமைந்துள்ளது.

## மேற்கோள்கள்

## வெளி இணைப்புகள்
* Official website
*https://web.archive.org/web/20070426084819/http://www.vidyadayinee.org/
*Govindadasa College
*Indian University Grants Commission website

பகுப்பு:மங்களூரில் உள்ள கட்டிடங்கள்
பகுப்பு:மங்களூர்
க. சூரியநாராயண அடிகா

**க. சூரியநாராயண அடிகா** (*K. Suryanarayana Adiga*) என்பவர் இந்தியாவின் கருநாடக மாநிலத்தைச் சேர்ந்த ஒரு வழக்கறிஞரும் அரசியல்வாதியுமாவார். கக்குஞ்சே சூரியநாராயண அடிகா என்ற இயற்பெயராலும் இவர் அறியப்பட்டார். 1914 ஆம் ஆண்டு நவம்பர் மாதம் 5 ஆம் தேதியன்று இவர் பிறந்தார். 1966 ஆம் ஆண்டு முதல் 1971 ஆம் ஆண்டு வரை மைசூர் சட்ட மேலவை உறுப்பினராகப் பணியாற்றினார். 1958 ஆம் ஆண்டு முதல் 1979 ஆம் ஆண்டு வரை கர்நாடக வங்கியின் தலைவராகவும் இருந்தார். இவர் அரவிந்த் அடிகாவின் தந்தைவழி தாத்தா ஆவார்.

## ஆரம்பகால வாழ்க்கை
சூரியநாராயண அடிகா, பிரித்தானிய இந்தியாவின் அப்போதைய மெட்ராசு மாகாணத்தின் தெற்கு கனரா மாவட்டத்தில் உள்ள கக்குஞ்சே கிராமத்தில் 1914 ஆம் ஆண்டு நவம்பர் மாதம் 5 ஆம் தேதியன்று பிறந்தார். வெள்ளையனே வெளியேறு இயக்கத்தில் பங்கேற்று சட்டம் பயின்றார். உள்ளூர் தேர்தல்களில் பங்கேற்று மங்களூர் நகராட்சியின் தலைவராகப் பணியாற்றினார்.

## தொழில்
1945 ஆம் ஆண்டில், சூரியநாராயண அடிகா கர்நாடக வங்கியின் குழுவில் இயக்குநராக சேர்ந்தார்.  1958 ஆம் ஆண்டில் பகுதிநேரத் தலைவராக ஆனார்.  1971 ஆம் ஆண்டில் இவர் முழுநேரத் தலைவராக ஆனார் மற்றும் 1979 வரை பணியாற்றினார். தலைவராக இருந்த காலத்தில், வங்கி முன்னோடியில்லாத வளர்ச்சியைப் பெற்றது. இதன் விளைவாக கர்நாடக வங்கி "அடிகாசு வங்கி" என்ற பெயரைப் பெற்றது. 1979 ஆம் ஆண்டில் ஓய்வு பெற்ற பிறகு, அடிகா 1989 ஆம் ஆண்டில்  இறக்கும் வரை வங்கியின் இயக்குநராகத் தொடர்ந்து பணியாற்றினார்.

அடிகா 1966 ஆம் ஆண்டு மைசூர் மாநில சட்டமன்றத்திற்கு தெற்கு கனரா உள்ளூர் அதிகாரிகள் பதவியில் தேர்ந்தெடுக்கப்பட்டார். இருப்பினும், அடிகா தனது பதவிக்காலம் முடிவதற்கு ஒரு வருடம் முன்பு, 1971 ஆம் ஆண்டில் பணி விலகல் செய்தார்.

## இறப்பு
சூரியநாராயண அடிகா 1989 ஆம் ஆண்டு ஏப்ரல் மாதம் 23 ஆம் தேதியன்று தனது 74 வயதில் இறந்தார்.

## மேற்கோள்கள்

பகுப்பு:1914 பிறப்புகள்
பகுப்பு:1989 இறப்புகள்
பகுப்பு:மைசூர் நபர்கள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
நாதமுடி

**நாதடோப்** (*Nathatop*) அல்லது **நாதமுடி** என்பது சம்மு-காசுமீரின் உதம்பூர் மாவட்டத்தில் சனசார் மற்றும் பட்னிடாப் இடையே ஒரு கதிரலைக் கும்பா அமைந்துள்ள சுற்றுலாத் தலமாகும். இது சம்மு-சிறீநகர் தேசிய நெடுஞ்சாலையில் (இது தேசிய நெடுஞ்சாலை 44 இன் ஒரு பகுதியாகும்) அமைந்துள்ளது . சம்முவிலிருந்து 121 கிமீ (75 மைல்) தொலைவில் உதம்பூரிலிருந்து சிறீநகருக்கு செல்லும் வழியில் அமைந்துள்ளது. இமயமலை சிவாலிக் பகுதியில் பீடபூமியில் அமைந்துள்ள நாதமுடி  மீ (6,998 ) உயரத்தில் அமைந்துள்ளது. இந்த இடத்திற்கு அருகில் செனாப் ஆறு பாய்கிறது. சம்மு-காசுமீரின் உதம்பூர் மாவட்டத்தில் நாதமுடி அமைந்துள்ளது.

## வரலாறு
1965-ல் இந்திய-பாக்கித்தான் போருக்குப் பிறகு, இந்திய வான்படை தனது சிறீநகர் வான்படையை எச்சரிக்க  மீ (9,505 ) உயரத்தில் அலையுணரியினை நிறுவுவதன் மூலம் எச்சரிக்க முடிவு செய்தது. இருப்பினும் தளத்தின் புனிதத்தை கருத்தில் கொண்டு, இருப்பிட தேடல் தலைவர் அணித் தளபதி நாதா சிங் ஆயத்தங்களை மாற்ற முடிவு செய்தார். அலையுணரி ஏடிசிஆர் 2 டி ஐ அதன் தற்போதைய இடத்தில் மார்ச் 1970இல் அமைத்தார். பாதை கண்காணிப்பு அலையுணரியாக 1981இல் ஏடிசிஆர்-22 ஆல் மாற்றப்பட்டது. இதைத் தொடர்ந்து 2024இல் தலைமை அலையுணரியும்.

## தொன்மை
மாய சக்திகளைக் கொண்டிருப்பதாக நம்பப்படும் சங்கபால் கோயிலுக்கு மாற்றாக இந்த தளம் செயல்படுகிறது. உள்ளூர் பதிவுகளின்படி, அணித் தளபதி நாதா சிங் தலைமையிலான விமானப்படை உளவுக் குழு, அலையுணரி நிலையத்திற்கான சாத்தியமான பகுதியை ஆய்வு செய்யும் போது கோயிலுக்கு அருகில் முகாமிட்டது. இருப்பினும், ஒவ்வொரு காலையிலும், அவர்கள் மர்மமான முறையில் தங்கள் அசல் முகாமிடத்திலிருந்து வெகு தொலைவில் உள்ள வெவ்வேறு இடங்களுக்கு இடம்பெயர்ந்தனர். இதன் விளைவாக, கணக்கெடுப்பு கைவிடப்பட்டது. அதற்கு பதிலாக இந்த இடத்தில் அலையுணரி நிலையம் நிறுவப்பட்டது. கோயிலின் தெய்வமான ராஜா சங்கபால்தான் இதற்கு காரணம் என்று உள்ளூர்வாசிகள் கூறுகின்றனர். இவர் தனது புனித வசிப்பிடத்திற்கு அருகில் இந்த நிலையத்தை விரும்பவில்லை என்று அவர்கள் நம்புகின்றனர்.

## படங்கள்

படிமம்:Shankh_Pal_temple.jpg|சங்க் பால் கோயில்
File:Dawariyai_take_off_area.jpg|தவாரியாய் ஏரி, பானிமுடிப் பகுதியில்
File:Sanasar_Lake.jpeg|சன்சார் ஏரி
படிமம்:Lower_Himalayas_in_India.jpg|பானிமுடி சிகரங்கள்
படிமம்:Img._Patnitop.jpg|பானிமுடி


## மேற்கோள்கள்

## வெளியிணைப்புகள்
* Patnitop Development Authority, Official website
* PatniTop Attractions
* Trekking in PatniTop by INDITRAMP 

பகுப்பு:உதம்பூர் மாவட்டம்
கோமல் சிங்

**கோமல் சிங்** (*Komal Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் முசாபர்பூர் மாவட்டம் சாகிப்கஞ்சு பகுதியினைச் இவர் புனேவில் உள்ள சிமையாசிசு பன்னாட்டு வணிக நிறுவனத்தில் வணிக நிர்வாகவியலில் முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் காய்காட் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2025

## மேற்கோள்கள்

பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
இராம்கஞ்ச் மண்டி சட்டமன்றத் தொகுதி

**இராம்கஞ்ச் மண்டி சட்டமன்றத் தொகுதி** *(Ramganj Mandi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இராம்கஞ்ச் மண்டி, கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
செருகோல்

**செருகோல்** (*Cherukole*) என்பது இந்தியாவின் தென் மாநிலமான கேரளத்தின் பத்தினம்திட்டா மாவட்டத்தில் உள்ள ஒரு கிராமமாகும்.

## மொழி
செருகோல் கிராம மக்களின் தாய் மொழி மலையாளம் ஆகும்.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செருகோலின் மக்கள் தொகை 13,048 ஆகும். இம்மக்கள் தொகையில் 6,200 ஆண்களும் 6,848 பெண்களும் இருந்தனர்.

## அரசியல்
செருகோல் கிராமம் பத்தினம்திட்டா மக்களவைத் தொகுதியின் ஒரு பகுதியாகும்.  ஆண்டோ ஆண்டனி இத் தொகுதியின் தற்போதைய நாடாளுமன்ற உறுப்பினராவார்.

## காலநிலை
செருகோல் காலநிலை மிதமானதாகவும் இனிமையானதாகவும் இருக்கும். ஆண்டு முழுவதும் வெப்பமண்டல கால நிலை இங்கு நிலவுகிறது.

## போக்குவரத்து
செருகோல் பகுதி மக்களுக்கு முக்கிய போக்குவரத்து சேவையை கேரள மாநில சாலைப் போக்குவரத்துக் கழகம் (கே.எசு.ஆர்.டி.சி) வழங்குகிறது.

## மேற்கோள்கள்
அஜித் குமார் (பீகார்)

**அஜித் குமார்** (*Ajeet Kumar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் முசாபர்பூர் மாவட்டம் காண்டி பகுதியினைச் சேர்ந்தவர். அஜித் குமார் 1991ஆம் ஆண்டு முசாபர்பூரில் உள்ள பாபாசாகேப் பீம்ராவ் அம்பேத்கர் பீகார் பல்கலைக்கழகத்தில் பொறியியலில் இளநிலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் காண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## அரசியல் வாழ்க்கை
அஜித் குமார் பிப்ரவரி 2005, அக்டோபர் 2005 மற்றும் 2010ஆம் ஆண்டுகளில் நடைபெற்ற பீகார் சட்டப்பேரவை பொதுத் தேர்தல்களில் பீகார் சட்டமன்றத்திற்கு ஐக்கிய ஜனதா தளம் சார்பில் காண்டி சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2015 பீகார் அரசியல் நெருக்கடி தொடர்ந்து 18 பேருடன் ஐக்கிய ஜனதா தளத்தை விட்டு வெளியேறிய பீகாரின் முன்னாள் முதல்வர் ஜீதன் ராம் மாஞ்சியின் இந்துசுதானி அவாம் மோர்ச்சாவில் சேர்ந்தார். 2015 பீகார் சட்டப்பேரவைத் தேர்தலில் காண்டி சட்டமன்றத் தொகுதியில் போட்டியிட்டு தோல்வியடைந்தார். மீண்டும் 2025இல் காண்டி சட்டமன்றத் தொகுதியில் ஐக்கிய ஜனதா தள வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
அம்மோனியம் ஐப்போ அயோடைட்டு

**அம்மோனியம் ஐப்போ அயோடைட்டுகள்** (*Ammonium hypoiodites*) என்பவை  சில கரிம ஆக்சிசனேற்ற வினைகளில் பயன்படுத்தப்படும் வினைத்திறன் மிக்க இடைநிலைகளின் ஒரு வகையாகும். இவை வேதியியல் வினையின் போது உருவாகி, மிக விரைவாக மற்றொரு நிலையான மூலக்கூறாக மாறும் அதிக வினைத்திறன் கொண்ட மூலக்கூறுகளாக இருக்கும். அம்மோனியத்தையோ அல்லது பல்வேறு மாற்றுகளைக் கொண்ட ஒரு அல்கைலாமோனியத்தையோ நேர்மின் அயனியாகக் கொண்டிருக்கின்றன. இந்த நேர்மின் அயனி செயலில் உள்ள ஆக்சிசனேற்றியாக ஓர் ஐப்போ அயோடைட்டு எதிர்மின் அயனியுடன் இணைக்கப்பட்டுள்ளது. பெராக்சைடுகள், ஆக்சோன், பெர் அமிலங்கள் அல்லது பிற வலுவான ஆக்சிசனேற்ற முகவர்களைப் பயன்படுத்தி அயோடைட்டு வினையாக்கிகளிலிருந்து ஐப்போ அயோடைட்டு தளத்தில் உருவாக்கப்படுகிறது. பின்னர் ஐப்போ அயோடைட்டு பல்வேறு கரிம அடி மூலக்கூறுகளை ஆக்சிசனேற்றும் திறன் பெறுகிறது. அயோடைடு மீண்டும் உருவாக்கப்படுகிறது. அதாவது அசல் வலுவான ஆக்சிசனேற்ற முகவர் அதிகமாக இருந்தால் வினை அயோடைடு/ஐப்போ அயோடைட்டுடன் ஒரு வினையூக்கியாக இயங்குகிறது.

அம்மோனியம் ஐப்போ அயோடைட்டுகள் பென்சிலிக் மெத்தில் குழுக்களை ஆக்சிசனேற்றும் திறன் கொண்டவையாகும். ஆக்சிசனேற்ற அரோமாட்டிக்கு நீக்கத்தை இவை தொடங்குகின்றன. இவற்றால் β-கீட்டோலாக்டோன்களின் ஆக்சிசனேற்ற கார்பாக்சிலேற்ற நீக்கமும் தொடங்குகிறது. β-கீட்டோலாக்டோன் வினையைப் போலவே, பல்வேறு கீட்டோன்களின் ஆல்பா நிலையில் ஆக்சிசனேற்ற ஈதர் உருவாக்கத்தைச் செய்ய முடியும். நாற்தொகுதி மைய அம்மோனியம் நேர்மின் அயனிகளைப் பயன்படுத்துவது ஆல்பா-ஈத்தராக்கல் வினையின் உயர் சமச்சீரற்ற வினையைக்  கொடுக்கலாம். இது திறமையான நாற்தொகுதி மைய உலோகம் இல்லாத கரிம வினையூக்கச்  செயல்முறைக்கு ஒரு எடுத்துக்காட்டாகும்.

பல்வேறு ஆக்சிசனேற்ற-இணைப்பு வினைகளில் பல குவானிடினியம் ஐப்போ அயோடைட்டுகளையும் பயன்படுத்தலாம். குவானிடினியம் நேர்மின் அயனி  பல அயனி இடைவினைகள் அல்லது ஐதரசன் பிணைப்புகளை அடி மூலக்கூறுகளுடன் உருவாக்கும் கூடுதல் நன்மையைக் கொண்டுள்ளது.  டிரை அசா பைசைக்ளோ டெசீனின் இணை அமிலம் குறிப்பாக பயனுள்ளதாக இருக்கும்.  

## மேற்கோள்கள்

பகுப்பு:ஐப்போ அயோடைட்டுகள்
பகுப்பு:ஆக்சிசனேற்றிகள்
பகுப்பு:அமோனியம் சேர்மங்கள்
குளிர்கால ஓய்வு

**குளிர்கால ஓய்வு** (*Winter rest*) என்பது தாவரங்களிலும் சில விலங்குகளிலும் குளிர்காலத்தின் போது நிகழும் இயற்கையான ஓய்வு/செயலிழப்பு நிலை ஆகும். இந்த நிலை அவற்றை கடுமையான குளிர் சூழலிலிருந்து பாதுகாத்து, ஆற்றலைச் சேமிக்க உதவுகிறது. குளிர்காலத்தில் நிலவும் மிகவும் விரோதமான சுற்றுச்சூழல் நிலைமைகளின் போது உலகின் கூடுதல் வெப்பமண்டலப் பகுதிகளில் வாழும் தாவரங்களும் வெப்ப இரத்தம் கொண்ட விலங்குகளின் செயல்பாடும் குறைகின்றன. இந்த நிலையில், அவை குளிர் காலநிலையில் ஆற்றலைச் சேமிக்கின்றன, அதே நேரத்தில் உணவு ஆதாரங்களுக்கான அணுகலும் குறைவாகவே உள்ளது.

## தாவரங்கள்
இலையுதிர் கால மரங்கள் குளிர்காலத்தில் தங்கள் இலைகளை இழக்கின்றன. மர வளர்ச்சி வளையங்கள் குளிர்கால ஓய்வின் விளைவாகும். ஏனெனில் வெப்பமான வசந்த காலத்தில் விரைவான வளர்ச்சியும், பின்னர் ஆண்டின் பிற்பகுதியில் மெதுவான வளர்ச்சியும் இருக்கும்.

வற்றாத மற்றும் இரண்டு ஆண்டுகளுக்கு ஒருமுறை வளரும் மூலிகைத் தாவரங்கள் குளிர்காலத்திற்கு முன்பு உறைபனிக்கு உணர்திறன் கொண்டு, தரைக்கு மேலே உள்ள பகுதிகளை இழந்து, வசந்த காலத்தில் மீண்டும் வளரும். ஆண்டுதோறும் வளரும், குளிர்காலத்திற்கு முன்பு விதைகளை உற்பத்தி செய்யும் மூலிகைத் தாவரங்களும் ஏதோ ஒரு வடிவத்தில் குளிர்கால ஓய்வைக் கொண்டிருப்பதாகக் கருதலாம்.  ஏனெனில் அவற்றின் விதைகள் முளைப்பதற்கு முன்பு குளிர்காலத்தில் செயலற்ற நிலையில் இருக்கும். குளிர்காலத்திற்கு முன்பு முளைக்கும் விதைகளைக் கொண்ட வருடாந்திர தாவரங்களும் குளிர்கால ஓய்வைக் கொண்டுள்ளன. உதாரணமாக, இலையுதிர்காலத்தில் விதைக்கப்பட்டு உறைபனிக்கு முன் முளைக்கும் குளிர்கால தானியங்கள், குளிர்காலத்தில் செயலற்றதாகி, அவை பூத்து முடிவதற்கு சில வாரங்கள் குளிர் தேவைப்படும்.

பொதுவாக தாவரங்கள் குளிர்காலத்தில் வளர்ச்சியை நிறுத்திக் கொள்ளும். இலைகளை உதிர்க்கும்.  
தாழ்ந்த வேகத்தில் உயிரியல் செயல்களை நடத்தும். இதனைய்யே செயலிழப்பு நிலை என்று  அழைப்பார்கள்.

## விலங்குகள்
விலங்கின் குளிர்கால ஓய்வு உண்மையான உறக்கநிலையிலிருந்து வேறுபட்டதாகும். இவற்றின் வளர்சிதை மாற்றம் வெகுவாகக் குறையாது. உடல் வெப்பநிலை கணிசமாகக் குறையாது, இருப்பினும் அவற்றின் இதயத் துடிப்பு குறைகிறது. இதன் பொருள் அணில் கரடி எனப்படும் ரக்கூன் போன்ற விலங்குகள் வெப்பநிலை அதிகரித்தாலோ அல்லது பனி உருகாமலோ விரைவாக மீண்டும் சுறுசுறுப்பாக மாறக்கூடும். குளிர்காலத்தில் ஓய்வெடுக்கும் பிற விலங்குகளுக்கு ஐரோப்பிய வளைக்கரடி ஓர் எடுத்துக்காட்டாகும். 

கரடியின் உடல் வெப்பநிலை உண்மையான உறக்கநிலைக்கு உட்படும்.  மற்ற பாலூட்டிகளை விடக் குறைவாகக் குறைகிறது. பெரும்பாலும் 6-7 டிகிரி செல்சியசு வரை மாறுபடுகிறது. இது அவற்றின் பெரிய, வெப்பத்தைத் தக்கவைக்கும் உடல் நிறைகளின் விளைவாகும். உறக்கநிலையின் முக்கிய குறிகாட்டியான அவற்றின் வளர்சிதை மாற்றமும் கணிசமாகக் குறைகிறது.

## மேலும் காண்க
* வித்து உறங்குநிலை

## மேற்கோள்கள்

பகுப்பு:விலங்குகள்
பகுப்பு:தாவர உடலியங்கியல்
மஞ்சரா அணை

**மஞ்சரா அணை** *(Manjara Dam)* என்பது இந்தியாவின் மகாராட்டிர மாநிலத்தில் உள்ள மஞ்சரா ஆற்றின் குறுக்கே கட்டப்பட்ட ஒரு மண் நிரப்பு அணையாகும். நான்கு ஆண்டுகள் மழை பெய்யாததால் செப்டம்பர் 2016 வரை நீர்த்தேக்கம் முற்றிலும் வறண்டு போனது. செப்டம்பர் 2016 ஆண்டு இறுதியில் இந்த அணை நிரம்பியது. மிகக் குறைந்த அடித்தளத்திற்கு மேலே உள்ள  அணையின் உயரம் 25 மீ (82 அடி) ஆகவும், நீளம் 4,203 மீ (13,789) அகவும் உள்ளது. நேரடி நீர் சேமிப்புத் திறன் 0.115கி.மீ3 (0.028 கன மைல் ஆகும். கோடைக்காலத்தில் கரைந்த ஆக்சிசன் குறைவாக இருக்கும் போது காரத்தன்மை அதிகரித்தாலும் இந்த நீர் பாசனத்திற்கு ஏற்றது.
## மேலும் காண்க
* மகாராட்டிராவில் உள்ள அணைகள்
* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்
## மேற்கோள்கள்

]
புண்யதாச எதுசூரிய

**புண்யதாச எதுசூரிய** (*PunyadasaEdussuriya*) இலங்கையைச் சேர்ந்த ஒரு நீதிபதி ஆவார். இலங்கை உச்ச நீதிமன்றத்தின் நீதிபதியாக இருந்தார்.  அதற்கு முன்பு இவர் மேல்முறையீட்டு நீதிமன்றத்தின் நீதிபதியாகப் பணியாற்றினார். ஓய்வு பெற்ற பிறகு, இலஞ்சம் அல்லது ஊழல் குற்றச்சாட்டுகளை விசாரிக்கும் ஆணையத்தின் உறுப்பினராகப் பணியாற்றினார்.

புண்யதாச எதுசூரிய கொழும்புவிலுள்ள இராயல் கல்லூரியில் கல்வி பயின்றார். அங்கு நீதிபதி எசு. டபிள்யூ. பி. வடுகொடபிட்டிய மற்றும் உபாலி விச்சேவர்தனே ஆகியோர் இவரது வகுப்புத் தோழர்கள் ஆவர்.

## மேற்கோள்கள்

பகுப்பு:சிங்களவர்
பகுப்பு:இலங்கை மக்கள்
பகுப்பு:இலங்கை நீதிபதிகள்
பகுப்பு:இலங்கையின் நீதித்துறை
திம் ஆர்சிங்டன்

**திம் ஆர்சிங்டன்** (*Tim Horshington*) தெற்காசியாவின் பழமையானதும் இலங்கையின் முன்னணி ஒலிபரப்பு நிலையமுமான இலங்கை வானொலியின் ஒலிபரப்பாளர் ஆவார். திமோதி நவரத்தினம் ஆர்சிங்டன் என்ற பெயராலும் இவர் அறியப்படுகிறார்.  1950 ஆம் ஆண்டுகளில் லிவி விச்சேமன்னே மற்றும் கிளிஃபோர்ட்டு டாட்டு ஆகியோரால் அறிவிப்பாளர்கள் குழுவில் நியமிக்கப்பட்ட ஆரம்பகால தமிழ் அறிவிப்பாளர்களில் ஆர்சிங்டனும் ஒருவர் ஆவார். தீவில் வானொலி கேட்போர் மத்தியில் இவர் மிகவும் பிரபலமாக இருந்தார். நேயர்கள் இலங்கை வானொலியில் இவரது மென்மையான குரலைக் கேட்டு மகிழ்ந்தனர். 1950 மற்றும் 1960 ஆம் ஆண்டுகளில் தெற்காசியாவில் வானொலி நிலையமே காற்றலைகளை ஆண்டது.

திம் ஆர்சிங்டன் 1952-1953 ஆம் ஆண்டில் சிட்னியில் உள்ள மெக்குவாரி ஒளிபரப்பு சேவையில் பயிற்சி பெற ஆத்திரேலியாவுக்கு அனுப்பப்பட்டார்.

இலங்கை வானொலியில் இவர் 'பாண்ட்சு இட் பரேட்டு' மற்றும் 'ஆலிடே சாய்சு' போன்ற வானொலி நிகழ்ச்சிகளை வழங்கினார்.

2002 ஆம் ஆண்டு மே மாதம் 8 ஆம் தேதியன்று கனடாவின் ஒண்டாரியோவின் டொராண்டோவில் திம் ஆர்சிங்டன் இறந்தார்.

## மேலும் காண்க
*இலங்கை வானொலி
*இலங்கை ஒலிபரப்புக் கூட்டுத்தாபனம்

## மேற்கோள்கள்

## உசாத்துணை
* Wavell, Stuart. - *The Art of Radio* - Training Manual written by the Director Training of the CBC.- Ceylon Broadcasting Corporation, 1969.

## வெளி இணைப்புகள்
*Sri Lanka Broadcasting Corporation
*Vernon CoreaThe Golden Voice of Radio Ceylon
* SLBC-creating new waves of history
*Eighty Years of Broadcasting in Sri Lanka

பகுப்பு:இலங்கைத் தமிழர்
பகுப்பு:இலங்கை ஊடகவியலாளர்கள்
பகுப்பு:2002 இறப்புகள்
தேசிய நெடுஞ்சாலை 128இ (இந்தியா)

**தேசிய நெடுஞ்சாலை 128இ** என்பது (*National Highway 128C (India)*) பொதுவாக **தே. நெ. 128இ** எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 28இன் கிளைச்சாலை ஆகும். தேசிய நெடுஞ்சாலை 128இ இந்தியாவின் உத்தரப் பிரதேச மாநிலத்தில் பயணிக்கிறது.

## வழித்தடம்
தேசிய நெடுஞ்சாலை 128இ உத்தரப் பிரதேச மாநிலத்தில் உள்ள ஆசம்கரை  தோக்ரிகாட்டுடன் இணைக்கிறது.

## சந்திப்புகள்
:  ஆசம்கர் அருகே  முனையம்
:  தோக்ரிகாட் அருகே  முனையம்

## மேலும் காண்க
* இந்திய தேசிய நெடுஞ்சாலை ஆணையம்
## மேற்கோள்கள்

## வெளியிணைப்புகள்
தே. நெ. 128ஆ on OpenStreetMap

பகுப்பு:இந்திய தேசிய நெடுஞ்சாலைகள்
ஏ. டபிள்யூ. தர்மபாலா

**ஏ. டபிள்யூ. தர்மபாலா** (*A. W. Dharmapala*) தெற்காசியாவின் பழமையானதும் இலங்கையின் முன்னணி ஒலிபரப்பு நிலையமுமான இலங்கை வானொலியின் முன்னோடி ஒலிபரப்பாளர் ஆவார். பழமையான வானொலி நிலையமான இலங்கை வானொலியின் வெளிப்புற ஒளிபரப்பு பொறியாளராக 42 ஆண்டுகள் (1922-1964) இவர் பணியாற்றினார்.இலங்கை வானொலியின் பொறியாளர்களின் உதவியுடன், முதலாம் உலகப் போரின் போது கைப்பற்றப்பட்ட செருமன் நீர்மூழ்கிக் கப்பலில் இருந்து கிடைத்த வானொலி உபகரணங்களை 0.5 கிலோவாட் கதிரலை செலுத்தியாக மாற்ற முடிந்தது. இதைப் பயன்படுத்தி, கிராமபோன் இசையை வாசித்த முதல் சோதனை ஒளிபரப்புகள் 1923 ஆம் ஆண்டில்  மத்தியத் தந்தித் துறையால் நடத்தப்பட்டன. 1925 ஆம் ஆண்டு திசம்பர் 16 ஆம் தேதியன்று  இங்கிலாந்தில் பிபிசி தொடங்கப்பட்ட மூன்று ஆண்டுகளுக்குப் பிறகு, தென்கிழக்கு ஆசியாவில் வழக்கமான, அதிகாரப்பூர்வ வானொலி ஒலிபரப்புகளைத் தொடங்கிய முதல் பிரித்தானியக் காலனியாக இலங்கை ஆனது. 1929 ஆம் ஆண்டு, தர்மபாலாவின் குரல், "கொலம்பின் கதா கரமி" (இது கொழும்பு அழைப்பு) என்ற வார்த்தைகளை இலங்கை வானொலியில் ஒலிபரப்பிய முதல் சிங்களக் குரல் ஆகும்.  1954 ஆம் ஆண்டு, இவர் வானொலி சிலோனின் உதவிப் பொறியாளராக நியமிக்கப்பட்டார்.

வெளிப்புற ஒளிபரப்புகளில் தர்மபால முன்னோடியாக இருந்தார்.  மேலும் இலங்கை தீவு முழுவதும் புத்த செயந்தி நடவடிக்கைகளில் முழுமையாக ஈடுபட்டார். தர்மபாலாவின் தொழில்நுட்ப நிபுணத்துவம் இலங்கை வானொலிக்கு விலைமதிப்பற்றதாகும். 

## மேலும் காண்க
*இலங்கை வானொலி

## மேற்கோள்கள்

## வெளி இணைப்புகள்
* Sri Lanka Broadcasting Corporation

பகுப்பு:இலங்கை மக்கள்
பகுப்பு:இலங்கை ஊடகவியலாளர்கள்
உரோகந்த அபேசூரியா

**உரோகந்த அபேசூரியா** (*RohanthaAbeysooriya*) இலங்கையைச் சேர்ந்த ஒரு வழக்கறிஞர் ஆவார். நளின் ரோகந்த அபேசூரிய என்ற பெயராலும் அறியப்படுகிறார். சனாதிபதியின் ஆலோசகராகவும் இலங்கை மேல்முறையீட்டு நீதிமன்றத்தின் 52 ஆவது தலைவராகவும் பணியாற்றுகிறார். 2025 ஆம் ஆண்டு சூன் மாதம் 19 ஆம் தேதியன்று சனாதிபதி அனுர குமார திசாநாயக்க இவரை நியமித்தார்.

## ஆரம்பகால வாழ்க்கை
உரோகந்த அபேசூரியா கொழும்பு இராயல் கல்லூரி, கொழும்பு பல்கலைக்கழகம் மற்றும் இலங்கை சட்டக் கல்லூரி ஆகியவற்றின் பழைய மாணவர் ஆவார்.

## தொழில்
உரோகந்த அபேசூரியா மேல்முறையீட்டு நீதிமன்றத்திற்கு நியமிக்கப்படுவதற்கு முன்பு இலங்கை அரசாங்கத் தலைமை வழக்குரைஞராகப் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:சிங்களவர்
பகுப்பு:இலங்கை மக்கள்
பகுப்பு:இலங்கை வழக்கறிஞர்கள்
ஆதித்யா படபெந்திகே

**ஆதித்யா படபெந்திகே** (*AdithyaPatabendige*) இலங்கையைச் சேர்ந்த ஒரு வழக்கறிஞர் ஆவார். ஆதித்ய காந்த மத்துமா படபெந்திகே என்ற பெயராலும் அறியப்படுகிறார். இலங்கை மேல்முறையீட்டு நீதிமன்றத்தின் நீதிபதியாகப் பணியாற்றுகிறார். சனாதிபதி அனுர குமார திசாநாயக்க இவரை நியமித்தார். 2025 ஆம் ஆண்டு சூன் மாதம் 19 ஆம் தேதி முதல் பணியாற்றி வருகிறார்.

## தொழில்
குணவர்தன மேல்முறையீட்டு நீதிமன்றத்திற்கு நியமிக்கப்படுவதற்கு முன்பு இலங்கை உயர் நீதிமன்ற நீதிபதியாகப் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:சிங்களவர்
பகுப்பு:இலங்கை நீதிபதிகள்
பகுப்பு:இலங்கை மக்கள்
தேசிய நெடுஞ்சாலை 328 (இந்தியா)

**தேசிய நெடுஞ்சாலை 328** (*National Highway 328 (India)*) என்பது பொதுவாக **தே. நெ. 328** என குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 28இன் கிளைச்சாலை ஆகும். தேசிய நெடுஞ்சாலை 328 இந்தியாவின் உத்தரப் பிரதேச மாநிலத்தில் இயங்குகிறது.

## வழித்தடம்
தேசிய நெடுஞ்சாலை 328 உத்தரப் பிரதேச மாநிலத்தில் பஸ்தி, மெக்தாவல், கர்மைனி, காம்பியர்கஞ்ச், பர்தாவல் (கப்டன்கஞ்ச்) ஆகிய நகரங்களை இணைக்கிறது.

## சந்திப்புகள்
:  பஸ்தி அருகே  முனையம்
:  மெஹ்தவால் அருகே என். எச். 328ஏ
:  கேம்பியர்கஞ்ச் அருகே
:  பர்தவால் அருகே  முனையம் (கப்டன்கஞ்ச்)

## மேலும் காண்க
* இந்திய தேசிய நெடுஞ்சாலை ஆணையம்

## மேற்கோள்கள்

## வெளியிணைப்புகள்
* NH 328 on OpenStreetMap

பகுப்பு:இந்திய தேசிய நெடுஞ்சாலைகள்
பிராசுபர் பெர்னாண்டோ

**பிராசுபர் பெர்னாண்டோ** (*Prosper Fernando*) தெற்காசியாவின் பழமையானதும் இலங்கையின் முன்னணி ஒலிபரப்பு நிலையமுமான இலங்கை வானொலியின் ஒலிபரப்பாளர் ஆவார்.  இலங்கை வானொலியில் நீண்டகாலமாக அறிவிப்பாளராக  இருந்தார்..இல்லத்தரசிகள் விருப்பம் மற்றும் விடுப்பு நாள் விருப்பம்  போன்ற இலங்கை வானொலியின் மிகவும் பிரபலமான வானொலி நிகழ்ச்சிகளில் சிலவற்றை பெர்னாண்டோ வழங்கினார். இலங்கைத் தீவில் ஆயிரக்கணக்கானோர் நிகழ்ச்சிகளைக் கேட்டு மகிழ்ந்தனர்.

பெர்னாண்டோ ஒரு செய்தி வாசிப்பாளராகவும், இலங்கை வானொலியில் ஆங்கில செய்தி அறிக்கைகளை வழங்குபவராகவும் இருந்தார். இலங்கை ஒலிபரப்புக் கூட்டுத்தாபனத்தின் சிங்கள சேவையில் ஓர் அறிவிப்பாளராகவும் இருந்தார்.

## மேலும் காண்க
*இலங்கை வானொலி
*இலங்கை ஒலிபரப்புக் கூட்டுத்தாபனம்

## உசாத்துணை
* Wavell, Stuart. - *The Art of Radio* - Training Manual written by the Director Training of the CBC.- Ceylon Broadcasting Corporation, 1969.

## வெளி இணைப்புகள்
* SLBC-creating new waves of history
*Eighty Years of Broadcasting in Sri Lanka
*English Presenters over the then Radio Ceylon - Daily News, Colombo

## மேற்கோள்கள்

பகுப்பு:இலங்கை மக்கள்
பகுப்பு:இலங்கை ஊடகவியலாளர்கள்
தேசிய துருவ மற்றும் பெருங்கடல் ஆராய்ச்சி மையம்

**தேசிய துருவ மற்றும் பெருங்கடல் ஆராய்ச்சி மையம்** (* National Centre for Polar and Ocean Research*) என்பது கோவாவின் வாசுகோடகாமாவில் அமைந்துள்ள ஓர் இந்திய ஆராய்ச்சி மற்றும் மேம்பாட்டு நிறுவனமாகும். 

## வரலாறு
இது இந்திய அரசின் புவி அறிவியல் அமைச்சகத்தின் கீழ் இயங்கும் ஒரு தன்னாட்சி நிறுவனமாகும். இது இந்தியவின் அண்டார்டிக் திட்டத்தை நிர்வகிக்கும் பொறுப்பையும் இந்திய அரசின் அண்டார்டிக் நிலையங்களான பாரதி மற்றும் மைத்ரியைப் பராமரிக்கும் பொறுப்பையும் கொண்டுள்ளது.  முதலில் 25.மே.1988 அன்று தேசிய வளிமண்டல ஆராய்ச்சி மையமாக நிறுவப்பட்டது. பின்னர் இந்நிறுவனம் தேசிய துருவ மற்றும் பெருங்கடல் அராய்ச்சி மையம் என்று பெயர் மாற்றப்பட்டது. பிரேம் சந்த் பாண்டே நிறுவன இயக்குநராக இருந்தார்.
தேசிய துருவ மற்றும் பெருங்கடல் ஆராய்ச்சிமையம் உலகளாவிய சோதனைகளில் பங்கேற்பதற்கும், சர்வதேச மாநாடுகளை நடத்துவதற்கும், அண்டார்டிக் ஆராய்ச்சியுடன் தொடர்புடைய சர்வதேச குழுக்களின் தலைமைக்கும் பெயர் பெற்றது. தேசிய துருவ மற்றும் பெருங்கடல் ஆராய்ச்சி மையத்தின் தற்போதையத் தலைவர் எம். இரவிச்சந்திரன் ஆவார். இவர் 2021 முதல் புவி அறிவியல் அமைச்சகத்தின் செயலாளராகவும் உள்ளார். இந்த ஆராய்ச்சி மையத்தின் இயக்குநர்  தம்பன் மெலேத் ஆவார்.

துருவ மற்றும் பெருங்கடல் ஆராய்ச்சி மைய வளாகத்தில், குறைந்த வெப்பநிலை ஆய்வகத்தை கொண்டுள்ளது. ஒரு தேசிய அண்டார்டிக் தரவு மையத்தினையும் துருவ அருங்காட்சியகத்தையும் இங்கு அமைத்து வருகிறது.

## துருவ மற்றும் பெருங்கடல் ஆராய்ச்சி மையத்தின் பணிகள்
* அண்டார்டிக்கா மற்றும் இமயமலையிலிருந்து பனிக்கட்டி மாதிரிகளை சேமித்தல்.
* நார்வே நாட்டின் சுவால்பார்டில் உள்ள இமாட்ரி மற்றும் இந்தார்த் ஆர்க்டிக் ஆராய்ச்சி நிலையங்களை இயக்குதல்.  
* இந்தியாவின் கடல்சார் ஆய்வுக் கப்பல்களின் முதன்மையான கடல்சார் ஆராய்ச்சக் கப்பலான ஓ. ஆர். வி. சாகர் கன்யாவை நிர்வகிப்பது. இந்தக் கப்பல் அரபிக்கடல், வங்காள விரிகுடா மற்றும் இந்தியப் பெருங்கடல் பற்றிய இந்தியாவின் ஆய்வுக்கு குறிப்பிடத்தக்க பங்களிப்பை வழங்கியுள்ளது. 
* இது அலகாபாத் பல்கலைக்கழகத்தின் கே. பானர்ஜி வளிமண்டல மற்றும் பெருங்கடல் ஆய்வுகள் மையத்தின் நிறுவியதின் ஆரம்ப கட்டத்திலிருந்து இறுதி கட்டம் வரை, பல்கலைக்கழகத்துடன் கூட்டுப் பணியாற்றி இத்திட்டத்தை முழுமையடையச் செய்தது.
இந்த மையம் முன்னர் அண்டார்டிக் ஆய்வு மையம் என்று அழைக்கப்பட்டது. இது 12 மே1997 அன்று பி. சி. பாண்டே இயக்குநராக இணைந்ததன் மூலம் நடைமுறைக்கு வந்நது. அக்டோபர் 9, 2016 அன்று துருவ மற்றும் பெருங்கடல் ஆராய்ச்சி மையமானது இமயமலையில் ஹிமான்ஷ் என்ற உயரமான இடத்தில் ஆராய்ச்சி நிலையத்தை நிறுவியது.  இந்த நிலையம் இமாச்சலப் பிரதேசத்தின் ஸ்பிட்டியில் 13000 அடி (4000மீ) உயரத்தில் அமைத்துள்ளது.

## மேற்கோள்கள்

## வெளி இணைப்புகள்
*Official website
*Research Vessel Movement

பகுப்பு:இந்திய ஆய்வுக் கழகங்கள்